AfriForum Jeug voorsitter uit vergadering gejaag - AfriForum Jeug
"Ek is verplig om die vergadering te verlaat. Dit is uiters swak van die departement se verteenwoordiger, mnr. Sivelile Nompozolo en die direkteur van die kollege, mnr. Tino Herselman, om toe te laat dat Sasco 'n vergadering dikteer. Die ander organisasies teenwoordig het nie Sasco se voorstel ondersteun nie," het Maree gesê.
Die vergadering is belê nadat dit aan die lig gekom het dat die departement die landboukollege se taalbeleid vanaf 2016 wil verander. Die plan is om Afrikaans af te skaf en dit in 'n Engelse kollege te verander.
Maree het gesê Sasco stel nie belang om die beleid aan te hoor nie, maar wil slegs wanorde skep.
"Ons het belange by die kollege se taalbeleid, wat 'n nasionale beleid is, en tog is nasionale bestuur nie welkom nie. Ek vind dit vreemd."